Herečka Zuzana Haasová (41) prešla v živote náročnými chvíľami. Hoci je mamou sedemnásťročnej dcéry Romanky, ako diabetička v minulosti prišla po pôrode o dve deti - Karolínu a Šimonka. Neskôr jej stroskotalo dlhoročné manželstvo. Na lásku však nezanevrela a začiatkom roka sa tajne vydala za husľového virtuóza Viliama Schowantza. Aby toho nebolo málo, manželia dokázali pred svetom tajiť aj herečkino tehotenstvo.
FOTO V GALÉRII
Pred pár dňami vyplávalo na povrch, že Haasová priviedla na svet v ôsmom mesiaci dievčatko. "1 + 1 = 3," napísal hrdý otec na sociálnu sieť a pridal fotografiu detskej ručičky. "Áno, Láska dokáže nemožné. Zázraky sú pre tých, ktorí nepochybujú. A my už máme náš dôkaz, zázrak, ktorý nás napĺňa stále väčšou radosťou a úžasom. Je to princezná bojovníčka, naša Marína," pochválil sa novým členom rodiny husľový virtuóz a dodal: "Ďakujem ti, Zuzanka, za tvoju lásku a statočnosť. Obdivujem a skláňam sa pred tebou." Odvtedy je zase u nich ticho . A hoci sú obaja manželia aktívni na sociálnej sieti, žiadnu spoločnú fotku či záber dcérky doteraz neukázali. Zrejeme to chce iba čas.